আয়ুষ
উপরাষ্ট্রপতি নবম আন্তর্জাতিক যোগ দিবসের মূল অনুষ্ঠানে মধ্যপ্রদেশের জবলপুরের গ্যারিসন গ্রাউন্ডে ১৫ হাজারের বেশি যোগাসনে অংশগ্রহণকারীর নেতৃত্ব দেবেন
প্রধানমন্ত্রী নরেন্দ্র মোদী আন্তর্জাতিক যোগ দিবস উপলক্ষে রাষ্ট্রসংঘের সদর কার্যালয়ে যোগের আন্তর্জাতিক উদযাপনে নেতৃত্ব দেবেন
নতুন দিল্লি, ২০ জুন ২০২৩
উপরাষ্ট্রপতি শ্রী জগদীপ ধনখড় নবম আন্তর্জাতিক যোগ দিবসের মূল অনুষ্ঠানে মধ্যপ্রদেশের জবলপুরের গ্যারিসন গ্রাউন্ডে ১৫ হাজারের বেশি যোগাসনে অংশগ্রহণকারীর নেতৃত্ব দেবেন। এই অনুষ্ঠানে মধ্যপ্রদেশের রাজ্যপাল শ্রী মঙ্গুভাই সগনভাই প্যাটেল, মধ্যপ্রদেশের মুখ্যমন্ত্রী শ্রী শিবরাজ সিং চৌহান, কেন্দ্রীয় আয়ুষ, বন্দর, জাহাজ ও জলপথ মন্ত্রী শ্রী সর্বানন্দ সোনোওয়াল, আয়ুষ প্রতিমন্ত্রী মুঞ্জপারা মহেন্দ্রভাই এবং রাজ্যের অন্য পদস্থ ব্যক্তিরা যোগাসনে অংশ নেবেন।
প্রায় ১৫ হাজার মানুষ এই মূল অনুষ্ঠানে অংশ নেবেন বলে আশা করা হচ্ছে। আন্তর্জাতিক যোগ দিবসের এবারের বিষয়- ‘বসুধৈব কুটুম্বকমের জন্য যোগ’। এটা ভারতের সামাজিক-সাংস্কৃতিক ঐতিহ্যের অঙ্গ।
মাননীয় প্রধানমন্ত্রী উদ্যোগে যোগ গত ৯ বছরে বিশ্বের সমস্ত প্রান্তে পৌঁছেছে। এবছর প্রধানমন্ত্রী মার্কিন যুক্তরাষ্ট্রের নিউইয়র্কে রাষ্ট্রসংঘের সদর কার্যালয়ে যোগানুষ্ঠানে নেতৃত্ব দেবেন। যোগের প্রতি দায়বদ্ধতা দেখাতে ১৮০টিরও বেশি দেশ এতে অংশ নেবে বলে আশা করা হচ্ছে। দু-দেশ সফরে রওনা হওয়ার আগে প্রধানমন্ত্রী শ্রী নরেন্দ্র মোদী বলেছেন, “আন্তর্জাতিক যোগ দিবস ২০২৩, আমি রাষ্ট্রসংঘের সদর কার্যালয়ে ২১ শে জুন, রাষ্ট্রসংঘের নেতৃত্ব এবং আন্তর্জাতিক সম্প্রদায়ের সদস্যদের সঙ্গে সমবেতভাবে উদযাপন করব। ভারতের প্রস্তাব মেনে ২০১৪ সালের ডিসেম্বর মাসে আন্তর্জাতিক যোগ দিবসের স্বীকৃতির জন্য যারা সমর্থন জানিয়েছিলেন সেই সমস্ত জায়গাতে এর বিশেষ উদযাপনের দিকে আমি সাগ্রহে তাকিয়ে রয়েছি”।
আন্তর্জাতিক যোগ দিবসের প্রস্তুতি উপলক্ষে আয়ুষ মন্ত্রীর উদ্যোগে যোগ দিবসের ১০০ দিন বাকি থাকতেই কাউন্টডাউন শুরু হয় ২০২৩-এর ১৩ ই মার্চ। এর পর থেকে সরকারি বিভিন্ন সংস্থা সহ সমস্ত পক্ষের উদ্যোগে তা ২১ শে জুন এক জনআন্দোলনের চেহারা নিতে যাচ্ছে।
এই বছর আন্তর্জাতিক যোগ দিবস এক অসাধারণ নানা সব বৈশিষ্ট্য প্রত্যক্ষ করবে। ভারতীয় নৌবাহিনী, মার্চেন্ট জাহাজের সঙ্গে বিভিন্ন মহাসাগরে বন্ধু দেশগুলির সঙ্গে সমুদ্র বলয় তৈরি করবে।
আন্তর্জাতিক যোগ দিবস উপলক্ষে এবছর জাতীয় স্তরে “হর অঙ্গন যোগা” এই লক্ষ্য অর্জনের জন্য গ্রাম স্তরেও যোগদিবস উদযাপন করা হবে। প্রধানমন্ত্রী মোদী গ্রাম সরপাঞ্চদের চিঠি লিখে ২১ শে জুন আন্তর্জাতিক যোগ দিবস গ্রামের সকলকে নিয়ে উদযাপন করার আহ্বান জানিয়েছেন। অঙ্গনওয়াড়ি থেকে শুরু করে স্বাস্থ্যকেন্দ্র, বিদ্যালয়কেও এতে যুক্ত করতে বলেছেন।
আয়ুষ মন্ত্রণালয় ইন্ডিয়ান কাউন্সিল ফর কালচারাল রিলেশনস এবং বিদেশ মন্ত্রকের সঙ্গে যৌথ উদ্যোগে “যোগ আমার গর্ব” – এই বিষয় নিয়ে MyGov.in মঞ্চে এক আলোকচিত্র প্রতিযোগিতার আয়োজন করছে। এতে জাতীয় ও আন্তর্জাতিক স্তরের প্রতিযোগীরা তাদের যোগাসনের ছবি ক্যাপশন সহ আপলোড করতে পারবে। তিনটি বিভাগে জাতীয় ও আন্তর্জাতিক বিভাগে পুরস্কৃত করা হবে।
আয়ুষ মন্ত্রণালয় এবছর কর্মস্থলে চিন্তামুক্ত থাকতে ওয়াই ব্রেকের আয়োজন করছে। চেয়ারে বসে যোগ অনুশীলনের জন্য চালু হয়েছে Y-break @ workspaces – Yoga in chair .
সরকারিভাবে আন্তর্জাতিক যোগ দিবস উদযাপনের উদ্যোগ নেওয়া হয়েছে। ভারত সরকারের সমস্ত মন্ত্রক, রাজ্য সরকার, বিভিন্ন জাতীয় ও আন্তর্জাতিক যোগ প্রতিষ্ঠান, বিশ্ববিদ্যালয়, সশস্ত্র বাহিনী, এনএসএস এবং এনওয়াইকে স্বেচ্ছাসেবক এবং অন্য অংশীদাররাও এই দিবস উদযাপন উপলক্ষে নানা প্রস্তুতি শুরু করেছে। এর পাশাপাশি ভারতীয় দূতাবাস, ভারতীয় মিশন, রাষ্ট্রসংঘের সদস্য দেশসমূহ ২১ শে জুন আন্তর্জাতিক যোগ দিবসে অংশ নেবে।
CG/AB/SG
(Visitor Counter : 59